
รากฐาน...ของแผ่นดิน

....................................................................................................................................................................................
ที่ทำการปกครองจังหวัดนครศรีธรรมราช ขอเชิญชวนศิลปินพื้นบ้าน ได้แก่ หนังตะลุง  เพลงบอก และมโนราห์ ที่มีภูมิลำเนาในจังหวัดนครศรีธรรมราช หรือเกิดในจังหวัดนครศรีธรรมราช ส่งผลงานเข้าประกวดในโครงการประกวดสื่อศิลปินพื้นบ้านในระดับจังหวัดเพื่อประชาสัมพันธ์บทบาท อำนาจหน้าที่และผลงานของคณะกรรมการหมู่บ้าน หรือ  กม. ประจำปี ๒๕๕๔ ชิง ๒ รางวัล ซึ่งจะมอบให้แก่ศิลปินที่ชนะการประกวดฯ ในที่ประชุมหัวหน้าส่วนราชการประจำเดือนของจังหวัด ดังนี้
๑) รางวัลชนะเลิศ จะได้รับเงินรางวัล จำนวน ๗,๐๐๐ บาท พร้อมประกาศเกียรติคุณของผู้ว่าราชการจังหวัด
๒) รางวัลรองชนะเลิศ จะได้รับเงินรางวัล จำนวน ๓,๐๐๐ บาท พร้อมประกาศ          เกียรติคุณของผู้ว่าราชการจังหวัด
โดยมีเกณฑ์การตัดสินผลงาน ดังนี้
1. ผลงานที่ส่งเข้าประกวดต้องสื่อออกมาในรูปแบบของเสียง หรือ ทั้งภาพและเสียง
2. ผลงานของศิลปินจะต้องบ่งบอกถึงเอกลักษณ์ ภูมิปัญญา วัฒนธรรม ประเพณี ทุนทางสังคมของจังหวัดนครศรีธรรมราช
3. เนื้อหาผลงานจะต้องสื่อให้เห็นถึงประโยชน์ ความสำคัญ บทบาท อำนาจหน้าที่ และผลงานของคณะกรรมการหมู่บ้าน หรือ กม. ตามระเบียบ กฎหมายและมติคณะรัฐมนตรีเมื่อวันที่ ๒๑ กรกฏาคม ๒๕๕๒ ที่สื่อให้เห็นถึงการปฏิบัติงานของ กม. เสมือนเป็นคณะรัฐมนตรีของหมู่บ้าน ได้อย่างเป็นรูปธรรม
ส่งผลงานเข้าประกวด และ/หรือ สอบถามรายละเอียดเพิ่มเติมได้ที่ 
ที่ทำการปกครองจังหวัดนครศรีธรรมราช (กลุ่มงานปกครอง หรือ  ห้องจ่าจังหวัด)
โทร.๐-๗๕๓๕-๖๑๓๓ ,๐-๗๕๓๑-๐๐๙๖ www.pokkrongnakhon.com
ได้ตั้งแต่บัดนี้ จนถึงวันที่ ๓๐ เมษายน ๒๕๕๔
เดชา  กังสนันท์
(นายเดชา  กังสนันท์)
ปลัดจังหวัดนครศรีธรรมราช

เรื่อง  โครงการประกวดสื่อศิลปินพื้นบ้านในระดับจังหวัด ประชาสัมพันธ์บทบาท อำนาจหน้าที่
       และผลงานของ กม. ประจำปี ๒๕๕๔
       -  กรมการปกครอง ได้จัดทำโครงการประกวดสื่อศิลปินพื้นบ้านในระดับจังหวัดประชาสัมพันธ์บทบาท อำนาจหน้าที่และผลงานของ กม. ประจำปี ๒๕๕๔ ขึ้น เพื่อสื่อสารบทบาท อำนาจหน้าที่ ประโยชน์ ความสำคัญ และผลงานของคณะกรรมการหมู่บ้าน (กม.) ตามระเบียบ กฎหมายและมติคณะรัฐมนตรีที่เกี่ยวข้อง               ให้สาธารณชนได้รับทราบอย่างกว้างขวาง จึงขอเชิญชวนศิลปินพื้นบ้าน (หนังตะลุง เพลงบอก มโนราห์) ส่งผลงานสื่อในรูปแบบเสียง หรือ ทั้งภาพและเสียง เข้าชิงเงินรางวัลชนะเลิศ ๗,๐๐๐ บาท และรองชนะเลิศ ๓,๐๐๐ บาท พร้อมประกาศเกียรติคุณของผู้ว่าราชการจังหวัดนครศรีธรรมราช รายละเอียดตามข่าวประชาสัมพันธ์ที่แนบ.






